text: POLÍTICA - 27/02/2020 15:15 / ACN / Redacció
  Crisi a Ciudadanos Catalunya: Aquests diputats fan costat al rival d'Arrimadas
  El vicepresident de la Junta de Castella i Lleó, Francisco Igea, rival d'Inés Arrimadas a les primàries per presidir Cs, ha proposat la diputada de l'Assemblea de Madrid Marta Marbán com a secretària general de la formació si acaba imposant-se com a líder del partit. Igea ha donat a conèixer la seva proposta d'executiva que, a més de Marbán com a secretària general, incorpora tres diputats de Cs al Parlament. Es tracta d'Antonio Espinosa, Sergio Sanz i María Francisca Valle, que s'incorporen al projecte del vicepresident castellà, crític amb l'acostament del partit a la dreta i el poder que el líder de la formació té sobre les agrupacions territorials. Els membres de l'executiva s'escolliran el proper diumenge 8 de març.
  FOTO: Francisco Igea
  Arrimadas, per la seva banda, va anunciar ahir dimecres que proposa la també diputada al Parlament Marina Bravo com a secretària general de la formació; que l'actual portaveu de la gestora de la formació, Melisa Rodríguez, mantingui aquest càrrec, i que la portaveu de Cs a Catalunya, Lorena Roldán, sigui portaveu adjunta a l'Estat. La resta de l'executiva d'Arrimadas està formada per figures com el vicepresident de la Comunitat de Madrid, Ignacio Aguado; el vicepresident de la Junta d'Andalusia, Juan Marín; la vicealcaldessa de Madrid, Begoña Villacís; els diputats al Congrés Edmundo Bal, Marcos de Quinto, Guillermo Díaz i María Muñoz; la consellera madrilenya Marta Rivera; el diputat a les Corts Valencianes Toni Cantó; l'eurodiputat Jordi Cañas i el líder de Cs al Parlament, Carlos Carrizosa.
  Tal com us vam EXPLICAR AQUI, Inés Arrimadas va organtizar un pollo amb el seu rival Francisco Igea a Valladolid. Amb les càmeres al davant, no va tenir cap mania en encarar-se amb ell, fins i tot, amb to amenaçador. Una piracabralla que, es veia a venir, Igea va CONFESSAR AQUI que estava preparada